سید ظفر اسلام

سید ظفر اِسلام چھُ اَکھ ہِندوستٲنؠ سیاست دان تہٕ رِیاسَتھ اتر پردیش پؠٹھ راجیہ سبھاہس مَنٛز رکن پارلیمان ۔ سُہ چھُ بھارتیہ جنتا پارٹی ہٕنٛدؠو قومی تَرجُمانو منٛزٕ اَکھ ۔ اِسلام چھ اَکھ سٲبِقہٕ سرمایہِ بینکر تہٕ ڈوچے بینکٕچ ہندوستٲنؠ ذیلی کمپنی ہُنٛد سٲبِقہٕ منیجنگ ڈایریکٹر ۔ سُہ چھُ پارٹی ہنٛدؠن اَہَم مُسلمان لیڈرو مَنٛز اَکھ ماننہٕ یوان ۔

تیم کٔر 2017 پؠٹھ 2020 تام ایر اِنڈِیا باپتھ غٲر سرکٲرؠ آزاد ڈایریکٹر طور کٲم ۔

 سیٲسی پیشورانہٕ زندگی 

 سیاستَس مَنٛز دٲخلہٕ 
سید ظفر اِسلام گوٚو نریندر مودی سٕنٛز سیاست سٟتؠ مُتٲثِر تہٕ دِتُن ڈوئچے بینک اِنڈِیا کِس ڈایریکٹر سٕنٛد عہدس پؠٹھ استیفا تہٕ گو پَتہٕ 5 اپریل 2014 بھارتیہ جنتا پارٹی (بی جے پی) مَنٛز شٲمِل ۔ سہ آو پارٹی ہُنٛد قومی تَرجُمان بَناونہٕ ۔ 2017 ہس مَنٛز آو سہ کابینہ چہ اپایِنٹمنٹس کمیٹی ہٕنٛد طَرفہٕ ایر اِنڈِیا ہُک غٲر سرکٲرؠ آزاد ڈایریکٹر مُقَرَر کَرنہٕ ۔ مانٛنہٕ چھ یوان ز جیوترادتیہ سندھیا ظفر سُنٛد اَکھ قریٖبی دوست  سندھیایہ چھُ 2020 ہس مَنٛز کانگریسہٕ پؠٹھٕ بی جے پی مَنٛز گژھنس تہٕ کمل ناتھ سٕنٛز مدھیہ پردیشٕچ منتخب کانگریس حوٚکوٗمَتھ کڑنس مَنٛز ظفر سُنٛد اَکھ اَہَم کِردار۔ سہ چھُ واریاہن قومی اَخبارن مَنٛز سِیاسَتھ تہٕ معٲشی معاملن پؠٹھ راے تہِ لیکھان ۔

 رُکُن پارلیمنٹ 
2020 کِس ضِمنی اِنتِخابَس مَنٛز آو سُہ اتر پردیش پؠٹھٕ راجیہ سبھا چہ خٲلی نشستہٕ خٲطرٕ بلا مُقابلہٕ مُنتَخٕب کَرنہٕ ۔

 بیٚیہِ وُچھِو  

 بھارتیہ جنتا پارٹی
 عارِف محمد خان
 مختار عباس نقوی
 نگہت عباس
 طاہر اسلم گورا
 طاریق فتح

 حَوالہٕ  

زٲژ:ہِندوستٲنؠ مُسَلمان
زٲژ:زِنٛدٕ لوٗکھ
زٲژ:ہَزاری باغ ضِلٕک لوٗکھ